現年35歲的梁洛施(Isabella)自誕下三個囝囝後,甚少參與幕前演出,只是間中接拍電影過劇癮。近年,梁洛施因為醉心信佛,與江美儀成為好友,二人更不時去行山做運動,非常投契。向來人美心善的梁洛施日前就孖住江美儀去做義工,並上山清理垃圾,行為貼地。
相中,見梁洛施頭戴Cap帽以素顏上陣,身穿白色T恤配黑色運動褲的她,打扮低調,並一行多人齊齊上山執垃圾,她大讚江美儀寫道:「又是一個愉快的週末。 我想說美儀她不但外表出眾,更擁有一顆善良的心。,我們為她的努力和付出深感敬佩」梁洛施還不忘為好友有份主持的節目《一個好人》落力宣傳:「為她的節目《一個好人》大聲喝采。願我們都用愛和善良去溫暖這個世界,讓和平友愛的力量充滿每個角落。」 江美儀即留言回覆:「多謝你陪我一齊去做『一個好人』」。
江美亦有貼相,並表示:「睇咗《一個好人》先知道嶂上文哥,原來佢除咗搬汽水啤酒行上山賣之外,重要搬返我哋啲垃圾落山,來回四個鐘。今日專登叫埋班山友上山做義工,幫手搬垃圾落山。其實自己垃圾自己帶落山一啲都唔麻煩,希望大家下次都可以咁做啦!」